HRVATSKI CRVENI KRIŽ

Zagreb, Ulica Crvenog križa 14/I

KLASA: 406-03/25-08/24

URBROJ: 101-12-25-6

Zagreb, 12. lipnja 2025.

POZIV NA DOSTAVU PONUDE

ZA PREDMET NABAVE:

Nabava odjeće i obuće za tražitelje međunarodne zaštite u prihvatilištima u Zagrebu i Kutini

Sadržaj

[1. OPĆI PODACI 3](#_Toc197511463)

[1.1. Podaci o naručitelju 3](#_Toc197511464)

[1.2. Osobe zadužene za komunikaciju s ponuditeljima 3](#_Toc197511465)

[1.3. Vrsta postupka nabave 3](#_Toc197511466)

[1.4. Vrsta ugovora o nabavi 3](#_Toc197511467)

[1.5. Objašnjenja i izmjene Poziva za dostavu ponuda 3](#_Toc197511468)

[2. PODACI O PREDMETU NABAVE 4](#_Toc197511469)

[2.1. Opis, količina i način nuđenja predmeta nabave 4](#_Toc197511470)

[2.2. Količine i tehničke specifikacije predmeta nabave 4](#_Toc197511471)

[2.3. Mjesto isporuke 4](#_Toc197511472)

[2.4. Rok isporuke 5](#_Toc197511473)

[3. OBVEZNI RAZLOZI ZA ISKLJUČENJE GOSPODARSKOG SUBJEKTA 5](#_Toc197511474)

[4. PODACI O PONUDI 5](#_Toc197511475)

[4.1. Sadržaj ponude 5](#_Toc197511476)

[4.2. Način izrade ponude 6](#_Toc197511477)

[4.3. Način određivanja cijene ponude 6](#_Toc197511478)

[4.4. Kriterij za odabir ponude 6](#_Toc197511479)

[4.5. Jezik i pismo ponude 6](#_Toc197511480)

[4.6. Rok valjanosti ponude 6](#_Toc197511481)

[5. OSTALE ODREDBE 6](#_Toc197511482)

[5.1. Rok i način za dostavu Ponuda: 6](#_Toc197511483)

[5.2. Otvaranje ponuda 7](#_Toc197511484)

[5.3. Rok, način i uvjeti plaćanja 7](#_Toc197511485)

[5.4. Prilozi 8](#_Toc197511486)

# OPĆI PODACI

## Podaci o naručitelju

Naziv Naručitelja: Hrvatski Crveni križ

Adresa/sjedište Naručitelja: Zagreb, Ulica Crvenog križa 14/I.

OIB: 72527253659

Broj telefona: 01/4655 814

Broj telefaksa: 01/4655365

## Osobe zadužene za komunikaciju s ponuditeljima

Lana Vučinić, e-adresa: lana.vucinic@hck.hr,

Toni Sikirić, e-adresa: toni.sikiric@hck.hr.

## Vrsta postupka nabave

Javno nadmetanje.

## Vrsta ugovora o nabavi

Naručitelj će za svaku grupu predmeta nabave sklopiti ugovor o nabavi robe.

Naručitelj može s jednim ponuditeljem sklopiti ugovor o nabavi robe zasebno za svaku grupu ili za više/sve grupe zajedno ukoliko ponude jednog ponuditelja budu odabrane za više/sve grupe.

## Objašnjenja i izmjene Poziva za dostavu ponuda

Naručitelj može u svako doba, a prije isteka roka za podnošenje ponuda, iz bilo kojeg razloga, bilo na vlastitu inicijativu, bilo kao odgovor na zahtjev gospodarskog subjekta za dodatnim informacijama i objašnjenjima, izmijeniti Poziv za dostavu ponuda.

A) Za vrijeme roka za dostavu ponuda, a najkasnije tijekom šestog dana prije isteka roka za dostavu ponuda, gospodarski subjekti mogu zahtijevati dodatne informacije vezane uz Poziv na dostavu ponude. Sva pitanja vezana uz ovaj Poziv mogu se postaviti isključivo elektroničkim putem odnosno slanjem upita na sljedeće adrese elektroničke pošte: lana.vucinic@hck.hr i toni.sikiric@hck.hr.

B) Ako Naručitelj za vrijeme roka za dostavu ponuda mijenja dokumentaciju, osigurat će se dostupnost izmjena svim zainteresiranim gospodarskim subjektima kojima je upućen Poziv za dostavu ponude.

# PODACI O PREDMETU NABAVE

## Opis, količina i način nuđenja predmeta nabave

Predmet nabave je odjeća i obuća za tražitelje međunarodne zaštite u prihvatilištima u Zagrebu i Kutini, u svemu prema uvjetima i zahtjevima zadanim ovim Pozivom na dostavu ponuda.

Predmet nabave je podijeljen u grupe, kako slijedi:

Grupa 1 – Majice odrasli, Majice djeca, Trenirke odrasli, Ženske tajice, Dječje trenirke donji dio,

Grupa 2 – Donje rublje, Čarape odrasli, Čarape djeca,

Grupa 3 – Natikače.

## Količine i tehničke specifikacije predmeta nabave

Količine predmeta nabave definirane u ponudbenom troškovniku su okvirne te Naručitelj zadržava pravo narudžbe manje ili veće količine pojedinih proizvoda u skladu sa stvarnim potrebama, a u okviru osiguranih sredstava.

Minimalne tehničke specifikacije robe zadane su u ponudbenom troškovniku.

Sva ponuđena roba mora odgovarati opisu u stavkama Ponudbenog troškovnika, odnosno zadovoljiti tražene tehničke karakteristike ili funkcionalne zahtjeve opisane u Ponudbenom troškovniku kao minimalne ili može imati bolje tehničke karakteristike ili funkcionalne zahtjeve od postavljenih minimalnih.

Ponuditelj je dužan u Ponudbenom troškovniku upisati specifikacije ponuđenih artikala iz kojih je vidljivo da ponuđeni proizvod zadovoljava minimalne specifikacije i sastav tražen ovim Pozivom.

Ponuditelji moraju u ponudi dostaviti po jedan uzorak za ponuđeni proizvod (dovoljan je uzorak u jednoj veličini za ponuđeni proizvod).

Kvaliteta isporučene robe mora biti sukladna važećim zakonima, pravilnicima i drugim propisima o kvaliteti robe u prometu te ispravno deklarirana.

Prilikom isporuke svi proizvodi moraju biti propisano pakirani, označeni i deklarirani na hrvatskom jeziku.

Odabrani ponuditelj se obvezuje isporučiti robu u ambalaži koja jamči očuvanje kvalitete prilikom skladištenja i transporta, dostavljenu u paketima i dopremljenu odgovarajućim vozilima na lokaciju isporuke.

## Mjesto isporuke

Prihvatilište za tražitelje međunarodne zaštite Zagreb, Sarajevska cesta 41, 10 010 Zagreb.

## Rok isporuke

Rok za isporuku je najkasnije 20 radnih dana od dana sklapanja ugovora s odabranim ponuditeljem.

# OBVEZNI RAZLOZI ZA ISKLJUČENJE GOSPODARSKOG SUBJEKTA

a) ako je on ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima;

b) ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja;

c) ako je lažno predstavio ili pružio neistinite podatke u vezi s uvjetima koje je naručitelj naveo kao razloge za isključenje ili uvjete kvalifikacije;

d) ako je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima;

e) ako je u posljednje dvije godine do početka postupka nabave učinio težak profesionalni propust, a koji Naručitelj može dokazati na bilo koji način;

f) ako su proizvodi i usluge koje Ponuditelj nudi nastali u procesima u kojima je korišten rad djece.

Naručitelj kao dokaz da se gospodarski subjekt ne nalazi u jednoj od situacija navedenih u ovoj točki Poziva na dostavu ponude prihvaća potpisanu izjavu o nepostojanju razloga za isključenje ponuditelja (Obrazac 3 - Izjava o etičnosti poslovanja) od strane osobe po zakonu ovlaštene za zastupanje gospodarskog subjekta koja se dostavlja u ponudi. Izjava ne smije biti starija od tri mjeseca od dana početka postupka nabave.

# PODACI O PONUDI

## Sadržaj ponude

Ponuda mora sadržavati:

1. Ponudbeni list (Obrazac 1.);

2. Ponudbeni troškovnik (Obrasci 2a, 2b i 2c – ovisno o grupi predmeta nabave koju nudi);

3. Izjava o etičnosti poslovanja (Obrazac 3),

4. Uzorak

## Način izrade ponude

Ponuda mora biti izrađena u obliku naznačenom u Pozivu za dostavu ponude te treba sadržavati sve elemente propisane Pozivom.

Ponuda se predaje u izvorniku, potpisana od strane ovlaštene osobe za zastupanje i ovjerena.

Ponuda mora biti povezana u cjelinu.

Ponude u papirnatom obliku pišu se neizbrisivom tintom.

## Način određivanja cijene ponude

Jedinične cijene iskazane u ponudi su nepromjenjive tijekom trajanja ugovora.

Ponuditelj dostavlja ponudu sa cijenom u eurima.

Cijena ponude piše se brojkama. Cijena ponude izražava se za cjelokupan predmet nabave.

U jediničnu cijenu trebaju biti uračunati svi troškovi (pakiranje, oznake na ambalaži, slaganje, utovar, transport, istovar, isporuka) i popusti bez poreza na dodanu vrijednost.

## Kriterij za odabir ponude

Kriteriji za odabir ponude je najniža cijena.

## Jezik i pismo ponude

Ponuda sa svim traženim prilozima podnosi se na hrvatskom jeziku i latiničnom pismu.

## Rok valjanosti ponude

Rok valjanosti ponude je 60 dana od dana isteka roka za dostavu ponuda.

Na zahtjev Naručitelja ponuditelj može produžiti rok valjanosti ponude.

# OSTALE ODREDBE

## Rok i način za dostavu Ponuda:

Ponude je potrebno dostaviti do **26. lipnja 2025. do 12:00 sati.**

Ponuda se dostavlja preporučenom poštom ili osobno, u zatvorenoj omotnici, na kojoj mora biti naveden naziv i sjedište ponuditelja. Omotnica mora biti adresirana na način:

|  |
| --- |
| **Hrvatski Crveni križ**  **Ulica Crvenog križa 14**  **10000 Zagreb**  **Predmet nabave: Odjeća i obuća za tražitelje međunarodne zaštite**  **u prihvatilištima u Zagrebu i Kutini**  **Grupa \_\_\_\_\_\_\_\_\_\_\_\_**  **KLASA: 406-03/25-08/24**  **„Ponuda - NE OTVARAJ“** |

Ponuditelj samostalno određuje način dostave ponude – osobno ili poštanskom pošiljkom, i sam snosi rizik eventualnog gubitka odnosno nepravovremene dostave ponude.

Uzorci traženi točkom 2.2. ovog Poziva dostavljaju se u omotnici zajedno s ponudom, a ukoliko nije moguće dostavljaju zasebno u omotnici ili kutiji na kojoj mora biti naveden naziv i sjedište ponuditelja te mora biti adresirana:

|  |
| --- |
| **Hrvatski Crveni križ**  **Ulica Crvenog križa 14**  **10000 Zagreb**  **Predmet nabave: Odjeća i obuća za tražitelje međunarodne zaštite**  **u prihvatilištima u Zagrebu i Kutini**  **Grupa \_\_\_\_\_\_\_\_\_\_\_\_**  **KLASA: 406-03/25-08/24**  **„Uzorak uz ponudu - NE OTVARAJ“** |

Ako se uzorak dostavlja zasebno od ponude, na omotnicama (kutiji) je potrebno navesti broj dijelova od kojih se ponuda sastoji, na način da se iskaže broj dijela/ukupni broj dijelova ponude.

## Otvaranje ponuda

Otvaranje ponuda neće biti javno.

## Rok, način i uvjeti plaćanja

Rok za plaćanje je do 30 dana od dana zaprimanja valjanih računa. Predujam je isključen.

Temelj za izdavanje računa je dokument kojim se potvrđuje da je isporuka uredno izvršena.

.

## Prilozi

Obrazac 1 - Ponudbeni list

Obrazac 2 - Ponudbeni troškovnici

Obrazac 3 - Izjava o etičnosti poslovanja

Opći uvjeti

**Obrazac 1**

**PONUDBENI LIST**

Naručitelj: Hrvatski Crveni križ

Predmet nabave: Odjeća i obuća za tražitelje međunarodne zaštite u prihvatilištima u Zagrebu i Kutini – Grupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\*

KLASA: 406-03/25-08/24

Ponuditelj:

(Tvrtka/naziv):

Sjedište:

OIB:

Obveznik PDV-a: DA NE (zaokružiti)

Adresa za dostavu pošte:

E-pošta:

Telefon:

Kontakt osoba:

Osoba ovlaštena za potpisivanje ugovora (ime i prezime, funkcija)

**Cijena ponude:**

|  |  |
| --- | --- |
| Cijena ponude (EUR bez PDV-a) |  |
| Porez na dodanu vrijednost |  |
| Cijena ponude (EUR s PDV-om) |  |

Broj Ponude: ………………………… Datum: …………………………………

Rok za isporuku je do \_\_\_\_\_\_\_\_\_ \*\* radnih dana od dana potpisa ugovora.

Rok za plaćanje je do 30 dana računajući od dana zaprimanja valjanih računa.

Rok valjanosti ponude je šezdeset (60) dana od dana isteka roka za dostavu ponuda.

Ponuditelj potpisom potvrđuje da je upoznat sa svim uvjetima i zahtjevima određenim Pozivom te sukladno tome dostavlja ponudu.

PONUDITELJ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tiskano napisati ime, prezime i potpis osobe ovlaštene za zastupanje)

\* Napomena: Potrebno je upisati broj i naziv grupe predmeta nabave koja se nudi

\*\* Napomena: potrebno je upisati rok isporuke.

**Obrazac 3**

**IZJAVA O ETIČNOSTI POSLOVANJA**

kojom ja:

(ime i prezime, adresa)

kao ovlaštena osoba za zastupanje gospodarskog subjekta:

(naziv i sjedište gospodarskog subjekta, OIB)

izjavljujem za sebe i za gospodarski subjekt, da protiv mene osobno niti protiv gore navedenog gospodarskog subjekta kojeg zastupam nije izrečena pravomoćna osuđujuća presuda za gospodarski kriminal, prijevaru, neisplatu plaća i doprinosa, neisplatu minimalne plaće, utaju poreza.

Isto tako izjavljujem da proizvodi i usluge koje nudimo nisu nastali u procesima u kojima je korišten rad djece.

U **M.P.**

(mjesto i datum) (potpis odgovorne osobe ponuditelja)

Napomene: Izjava ne smije biti starija od tri mjeseca računajući od dana početka postupka nabave. Izjava mora biti potpisana od strane ovlaštene osobe